Tragedi Oktober

Tragedi Oktober (atau Sembilu III) ialah sebuah filem drama romantik Malaysia 1996 yang ditayangkan pada tahun 1996. Filem ini telah diarahkan oleh Yusof Kelana dan filem ini juga merupakan kesinambungan kisah daripada Sembilu II. Dibintangi Awie, Erra Fazira, Amy Mastura dan Riezman Khuzaimi.

Sinopsis
Perkahwinan Wati (Erra Fazira) dan Syamsul (Riezman Khuzaimi) telah menjangkau enam tahun dan mereka dikurnia seorang cahaya mata, Shamin. Awie (Awie), bekas kekasih Wati walaupun sudah enam tahun berlalu masih tercari-cari seorang gadis yang benar-benar dapat mengisi kekosongan hatinya. Namun kemunculan Farah (Amy Mastura), anak seorang hartawan ternyata memberi sinar baru dalam hidup Awie. Sementara itu, kebahagiaan Wati dan suaminya Syamsul tidak kekal lama dimana suatu tragedi menimpa suaminya. Wati kemudian hidup menjanda bersama anaknya. Pertemuan yang tidak diduga antara Awie dan Wati di suatu majlis menimbulkan satu nostalgia diantara mereka. Kehadiran Awie tidak dapat diterima oleh Wati kerana dia sudah menggangap Awie sudah tidak ada dalam hidupnya lagi. Pada Awie pula, dia sekadar simpati terhadap nasib Wati dan anaknya, Shamin. Masa berlalu begitu cepat, kemesraan yang berputik diantara mereka menimbulkan ketegangan dalam hubungan diantara Awie dan Farah. Farah menggangap Wati cuba merampas Awie semula daripadanya. Awie mengambil keputusan untuk bertunang dengan Farah, sekaligus memberikan keyakinan dan kejujurannya kepada Farah. Tetapi, segalanya tidak tamat disitu. Farah mahu pastikan Wati tidak mengganggu hidupnya serta tidak wujud diantara dia dan Awie. Dalam usahanya untuk menjauhkan Wati, Farah terlibat dalam satu tragedi (kemalangan) yang membawa kepada kematiannya, mengakhiri konflik secara tragis.

Pelakon
 Awie sebagai Awie, Penyanyi terkenal dan bekas teman lelaki Wati dan teman lelaki Farah
 Erra Fazira sebagai Wati, Isteri Syamsul kemudian balu selepas kematian Syamsul dan bekas teman wanita Awie
 Amy Mastura sebagai Farah, Teman wanita Awie yang cemburu hubungan Awie-Wati 
 Riezman Khuzaimi sebagai Syamsul, Suami Wati namun meninggal dunia akibat kemalangan di tempat kerja
 Izni Fatin sebagai Shamin, Anak perempuan Wati
 Alice Voon sebagai Alice, Kawan karib Wati
 Jojet sebagai Jojet,Kawan merangkap Pengurus Awie
 Hairie Othman sebagai Razman,Bekas teman lelaki Farah 
 Rosnah Mat Aris sebagai Ibu Farah
 Majed Salleh sebagai Pengurus syarikat rakaman BMG Music Malaysia

Sambutan
Filem ini dikeluarkan pada tahun 1996 dan mendapat kutipan sebanyak RM 3.2 juta.

Lagu
Tragedi Oktober, Nostalgia Cinta dan Ratuku (Awie)
Meniti Hari (Amy Mastura)
Yang Terindah Hanyalah Sementara (Erra Faizra) 

 Diadaptasi 
Filem Tragedi Oktober diadaptasi ke TV dengan berjudul Farah Syakira di TV2 tahun 2009 dan dibintangi oleh Syamsul Yusof,Diana Danielle dan Memey Suhaiza

Pautan luar
 Tragedi Oktober / 1996 - Filem Malaysia


Kategori:Filem Malaysia tahun 1996
Kategori:Filem arahan Yusof Kelana